b'\n_START_ARTICLE_\nLancia\n_START_PARAGRAPH_\nLancia [l\xc3\xa1n\xc4\x8da] je italijanska avtomobilska tovarna in biv\xc5\xa1a ekipa v Formuli 1, ki ima sede\xc5\xbe v italijanskem mestu Torino. Leta 1906 jo je ustanovil Vincenzo Lancia, leta 1969 je postala del Fiata._NEWLINE_Lancia je na kratko sodelovala v prvenstvu Formule 1 v sezonah 1954 in 1955. Na Veliki nagradi Monaka 1955 je Alberto Ascari za volanom Lancie zletel v morje in se teden kasneje smrtno ponesre\xc4\x8dil na privatnih testiranjih. Zaradi tega dogodka se je Lancia umaknila iz Formule 1, vsa oprema pa je pripadla Ferrariju. Skupno je Lancia dosegla dve zmagi in deset uvrstitev na stopni\xc4\x8dke v Formuli 1.'